अफजल मामला : विधानसभा में होगी वोटिंग  
जम्मू-कश्मीर विधानसभा में संसद में हमले की साज़िश रचने के दोषी अफ़जल गुरु की फांसी पर नरमी बरतने का प्रस्ताव लाया जाएगा।
जम्मू-कश्मीर विधानसभा में संसद में हमले की साज़िश रचने के दोषी अफ़जल गुरु की फांसी पर नरमी बरतने का प्रस्ताव लाया जाएगा और इस प्रस्ताव पर 29 सितंबर को वोटिंग होगी। उत्तरी कश्मीर से विधायक अब्दुल रशीद ने यह प्रस्ताव विधानसभा के स्पीकर मोहम्मद अकबर लोन को एक सितंबर को दिया था। सूत्रों के मुताबिक कांग्रेस ने अपने विधायकों को प्रस्ताव के विरोध में वोट डालने को कहा है जबकि बीजेपी और पैंथर्स पार्टी भी इस प्रस्ताव का विरोध करेंगी। इससे पहले तमिलनाडु सरकार ने राजीव गांधी के तीन हत्यारों को क्षमा देने संबंधी प्रस्ताव पास कर राष्ट्रपति से गुजारिश की थी कि वो दोषियों की मृत्यदंड की सज़ा को उम्र कैद में बदल दें।